Máxima

Kuningatar Máxima (syntymänimeltään Máxima Zorreguieta Cerruti, s. 17. toukokuuta 1971 Buenos Aires, Argentiina) on Alankomaiden kuninkaan Willem-Alexanderin puoliso.

 Tausta 

Máxima Zorregueita Cerruti on isänsä puolelta etäistä sukua Portugalin kuningas Alfonso III:lle ja muille Portugalin kuninkaallisille.

Hän syntyi Buenos Airesissa Jorge Horacio Zorreguieta Stefaninin ja Maria del Carmen Cerruti Carricartin perheeseen. Hänellä on yksi sisar ja kaksi veljeä sekä kolme sisarpuolta. Hänen isänsä toimi maatalousministerinä Jorge Videlan sotilasdiktatuurin aikana vuosina 1976–1981. Máxima opiskeli Universidad Católica Argentinassa ja valmistui vuonna 1995, jonka jälkeen hän työskenteli investointipankkiirina Argentiinassa, New Yorkissa ja Euroopassa.

 Avioliitto ja lapset 
Máxima tapasi prinssi Willem-Alexanderin huhtikuussa 1999 Sevillassa, Espanjassa. Máxima työskenteli tuolloin brittiläisessä investointipankissa. Heidän suhteensa aiheutti Máximan isän taustan vuoksi suurta kohua Alankomaissa. Pari sai kuitenkin kuningatar Beatrixin ja tämän puolison Claus von Amsberg hyväksynnän suhteelleen. 

Prinssi Willem-Alexander ja Máxima Zorreguieta Cerruti kihlautuivat 30. maaliskuuta 2001. Máxima sai Alankomaiden kansalaisuuden toukokuussa 2001. Pari avioitui 2. helmikuuta 2002, jolloin Máxima sai prinsessan arvonimen. Hänen isänsä taustan takia morsiamen vanhemmat eivät osallistuneet hääjuhlaan. Máximasta on myöhemmin tullut yksi Alankomaiden kuningashuoneen suosituimmista jäsenistä. 

Kuningatar Máximalla ja kuningas Willem-Alexanderilla on kolme tytärtä, kruununprinsessa Catharina-Amalia (s. 7. joulukuuta 2003), prinsessa Alexia (s. 26. kesäkuuta 2005) ja prinsessa Ariane (s. 10. huhtikuuta 2007). Lapset käyvät tavallista koulua ja puhuvat kotona hollantia, vaikka ovat oppineet jonkin verran espanjaa äidiltään.

 Kunnianosoituksia 

 55x55px Oranian kuningasperheen ritarikunnan suurristi (Alankomaat, 2021)
 55x55px Alankomaiden leijonan ritarikunnan suurristi (Alankomaat)
 55x55px Valkoisen kaksoisristin ritarikunnan 1. luokka (Slovakia, 2023)
 55x55px Marianmaan ristin ritarikunnan 1. luokka (Viro, 2018)
 55x55px Kolmen tähden ritarikunnan suurristi (Latvia, 2018)
 55x55px Italian tasavallan ansioritarikunnan suurristi (Italia, 2017)
 55x55px Henrik Purjehtijan ritarikunta ketjulla (Portugali, 2017)
 55x55px Kansallinen ansioritarikunnan suurristi (Ranska, 2014)
 55x55px Pyhän Olavin ritarikunnan suurristi (Norja, 2013)
 55x55px Asteekkikotkan ritarikunnan suurristi (Meksiko, 2009)
 55x55px Isabella Katolilaisen ritarikunnan suurristi (Espanja, 2001)
 55x55px Liettuan ansioritarikunnan suurristi (Liettua, 2018)
 55x55px Sulttaani Qaboosin ritarikunnan 1. luokka (Oman, 2012)
 55x55px Elefanttiritarikunnan ritari (Tanska, 2015)
 55x55px Nassaun perheen kultaisen leijonan ritarikunnan ritari (Luxemburg)

 Lähteet 

 Aiheesta muualla 

Luokka:Alankomaiden kuninkaalliset
Luokka:Vuonna 1971 syntyneet
Luokka:Elävät henkilöt